**Lacrimi sacre**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Privind la cerurile sacre

Aud că-mi spune o părere

Că stele-ncepere-s de lacrimi

De Dragoste și de durere.

Ce vor cădea pe sorți alese

Din lumile cuprinse-n noapte

Să-și afle ele-mpărătese

Făcându-și nunțile de șoapte.

S-or strânge paltinii în frasini

Cu freamătul de-a fi nuntașii

Și doar balada își păstrase

Un zbor când se opriră pașii.

Ducându-se ea tot se duce

Ca mângâierea și oftarea

Lăsând în urmă doar o cruce

Să se întâmpine cu zarea.

Și-am înțeles că prăbușită

O stea în candelă să ardă

Apoi cu doina înfrățită

Iar se înalță ca să cadă.

Sfărâmă muguri și regrete

Frunze și flori cu prospețime,

Iar toamna versurile-ncete

Își auresc ritmuri și rime.

Să aibă noi puteri să-nceapă

Nebiruita Poezie

Luceferi cad nuferi pe apă

Minuni în inimă să fie.

Victor Bragagiu